Apaxco

Apaxco es uno delos 7 belediyes de la Rejion Zumpango i uno delos 125 belediyes del Estado de Meksiko, en la Repuvlika Meksikana. La povlasion del belediye es de 27 521 moradores. La kavesera es el kazal de Apaxco de Ocampo, es la lokalidad mas povlada del belediye; endemas aze frontiera kon el estado de Hidalgo i kolinda kon los belediyes de Tequixquiac i Hueypoxtla.Belediye de Apaxco 

El territorio de Apaxco, antikaente pertesio a una komarka yamada Teotlalpan por los aztekos, fue ayi ande se topava el vilayet de Huipuchtlan ande rekolektavan tributos para los meksikanos de Tenochtitlan. Apaxco fue fundado por chichimekos i pertenesio al korrejimiento de Zitlaltepec, enjuntamente kon Tequixquiac. El belediye de Apaxco fue fondado el 16 de ocobre de 1870 i fue partajado del antiko belediye de Tequixquiac. Komenzo una freska aktividad industrioza kon las pedreras i kaleras, denantes de la revolusion armada de 1910.

Es uno delos belediyes industriozos dela rejion Zumpango, es dentro de la Kuenka del Ormigon, aki se aze el ormigon, la kalidra i las pedreras para el fraguado, kaji todo va azia la Sivdad de Meksiko i la Zona Metropolitana, ma tambien ay importasion de ormigon azia Evropa, purke HOLCIM, la industria de ormigon afinkada en Apaxco, es una idustria de orijin suiza. Es un belediye frontierizo, bien konektado por grandes estradas rejionalas entre el estado de Meksiko i el estado de Hidalgo.

 Etimolojia 
Apaxco, en lingua orijinaria sinyifika Lugar de kuenko de agua, el orijen del biervo en lingua nahuatl es apatztli (kuenko) i -co (lugar), deriva de una aglutinasion de palavras, siendo el su nombre antiko, Apatzco. Endemas ay otras formas eskritas i meldadas komo Apasco.

Asegun, el nombre deriva por un krater natural topado dentro del kazal, yamado El hoyo, un grande kuenko ande las aguas dela luvia se eskurren, razon por lo que los nahuatlakas nombraron al fundar el altepetl (kazal).

 Istoria 
Los primeros umanos ke moraron en la rejion datan de 5000 a.K, los sus objetos i lavoros kedaron dibujados en las piedras de los montes. Esta rejion hue avitada por favna komo cuvieronius, pp.358. eran vayes rodeados por serraladas (Serralada de Tetzontlalpan y Serralada de Tepotzotlán), tambien hue morado por mamutes, gliptodontes, entre otros grandes animales preistorikos.


Los primeros avitantes hueron los nonos delos Otomis. Los moradores del kazal de Apaxco eran relasionados kon la sivilizasion de Teotihuacán, asta el dia de la kayida entre 650 y 900 d.K, dempues el kazal hue dominado por los Toltekos, una sivilizasion nahua ke afinko vizinansas al kazal de Apaxco.

En el ayo 1215, durante la peregrinasion azia la sivdad prometida de los aztekos, Apaxco hue el lugar ande selebraron el segundo fuego muevo en denantes de seguir el su kamino azia el sud, rumbo a Ecatepec, finalizando su lungo peregrinar en las rivieras del lago de Texcoco.

Kon el asenso al poder de los aztecos, la rejión de Apaxco i todos lso kazales vizinos kedaron sometidos al governo de Tlacopan, uno de los miembros dela Tripla Alianza. Apaxco permanesió a una posesión dentro de la rejion dela Teotlalpan, antiko territorio delos tepanekos.

 Jeografia 
Apaxco topa al norte del estado, konta kon una superfisie de 75.73 km² de territorio. La kavesa del belediye es Apaxco de Ocampo i se topa al norte kon el Estado de Hidalgo (beleyides de Atitalaquia i Atotonilco de Tula), al sud kon Tequixquiac, al este kon Hueypoxtla i al oeste ay frontiera kon el Estado de Hidalgo (beleyide de Atotonilco de Tula). Belediye de Apaxco 
 Klima 
En el belediye de Apaxco, ay un klima templado sub-humido bastante agradavle a pesar de ser un lugar seko ande muchiguan los kaktos. El mayor kalor es en los mezes de Mayo azta Agosto, en invierno kaji no ay luvias, anke la temperatura abasha azta 5 grados arriva de zero.

 Governo i administrasion 
La otoridad del belediye mas emportante es representada por la munisipalidad de Apaxco, huersa de governo lokalo elejido por votasiones ke emiten los sivdadanos mayores de 18 anyos de edad.

AlkaldePeriodo 18px|link=Partido Revolucionario Institucional Jorge Alberto Romero Martínez  2000-2003 18px|link=Partido Revolucionario Institucional Guadalupe Hernández Méndez  2003-2006 18px|link=Partido Aksion Nasional Daniel Parra Ángeles  2006-2009  18px|link=Partido Aksion Nasional Ignacio Cruz García  2009-2012 18px|link=Partido Aksion Nasional Daniel Parra Ángeles  2012-2015  18px|link=Partido Revolucionario Institucional Jesús Cruz Parra  2015-2018

 Demografia 
 Lokalidades 
 Lokalidad  Povlasion Total del Beleyide  33,080 Apaxco de Ocampo  25,430 Santa María Apaxco  6,466 Pérez de Galeana  1,248 Coyotillos  873

 Kultura 
El belediye konta kon un muzeo arkeolójiko yamado Muzeo Apaxco, lugar ande se muestra una kronolojia del lugar i la rejion, ay ayi piezas de las kulturas tolteka, teotihuakana, huasteka i azteka, ansina un sala de fotografias antikas i demostrasion de pintura.

El el mez de Oktuvre se selevran las Fyestas Franziskanas en onra al santo patron San Franzisko de Asis, es un fyestejo popular ke dura una semana de eventos kulturales, artistikos i relijiosos. Ansina esos dias ay muestras de danza, muzika i eksposiones de la industria del semento.

 Espor 

La charreada es un espor antiko praktikado dentro del belediye, ansina munchos anyos atras. Siendo lugar de tierras sekas, la ganaderia desvelopo en este lugar, los charros hueron ombres kamperos, prinsipalmente krioyos o hazendados ke gustavan de las suertes a kavayo persiguiendo el Ganado, desde tiempos koloniales azta oyendia.

Otros esportes praktikados en Apaxco, zon el futbol, el basketbol, el voleibol, las karreras de bisikleta de montanya, la natasion, el atletismo, el fronton i el beisbol.

 Ver endemas 
 Estado de Meksiko

 Referensias 

 Atamientos eksternos 

 Pajina web del beleyide 

Kateggoría:Vikipedya:Artikolos kon grafia ladina
Katēggoría:Apaxco
Kateggoría:Belediyes del estado de Meksiko